Diari Oficial de la Generalitat Valenciana


Sumari del DOGV 8175, del 22-11-2017 (2017/10571)

RESOLUCIÓ de 20 d'octubre de 2017, del president de l'Institut Valencià de Competitivitat Empresarial (IVACE), per la qual es convoquen les Beques IVACE Exterior 2018 en matèries relacionades amb la internacionalització de les empreses dirigides a persones amb titulació universitària, i es convoca les entitats de destinació col·laboradores en el desenvolupament d'aquestes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8175

Data del DOGV
:   22-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10951


Data del document
:   20-10-2017

Organisme emissor
:   Institut Valencià de Competitivitat Empresarial

Tipus de document
:   Resolució

Correcció d'errades

Anàlisi jurídica

RESOLUCIÓ de 20 d'octubre de 2017, del president de l'Institut Valencià de Competitivitat Empresarial (IVACE), per la qual es convoquen les Beques IVACE Exterior 2018 en matèries relacionades amb la internacionalització de les empreses dirigides a persones amb titulació universitària, i es convoca les entitats de destinació col·laboradores en el desenvolupament d'aquestes. [2017/10562]  
Per Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball es van establir les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització.  
  
D'acord amb aquesta, l'Institut Valencià de Competitivitat Empresarial (IVACE) convoca les Beques IVACE Exterior 2017 i les entitats de destinació col·laboradores en el desenvolupament d'aquestes.  
Fent ús de les facultats que em confereix l'article 4 del Decret 4/2013, de 4 de gener, del Consell pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) i d'acord amb el que preveu l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aquesta Presidència ha resolt la convocatòria de les Beques IVACE Exterior 2017 i les entitats de destinació col·laboradores en el desenvolupament d'aquestes en els termes següents:  
  
Article 1. Objecte i condicions  
1. l'Institut Valencià de Competitivitat Empresarial (IVACE) convoca les Beques IVACE Exterior 2018, l'objectiu de les quals és dotar les empreses i organismes de la Comunitat Valenciana de personal qualificat i especialitzat en comerç exterior per mitjà de la formació i especialització professional de joves amb titulació universitària, i també per mitjà de la realització de pràctiques sobre els distints aspectes que afecten el procés d'internacionalització de les empreses de la nostra comunitat; així mateix, per mitjà de la present resolució es convoca les entitats de destinació col·laboradores en el desenvolupament de les beques.  
2. Les bases reguladores de la present convocatòria són les aprovades per l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball per la qual s'estableixen les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització, publicades en el Diari Oficial de la Comunitat Valenciana (DOGV) número 7878, de 21 de setembre de 2016; en les dites bases s'estableixen les condicions de les beques i de la convocatòria de les entitats de destinació en el que no preveu aquesta resolució.  
  
  
Article 2. Programa de beques  
1. IVACE elaborarà consensuadament amb l'entitat de destinació corresponent un programa formatiu amb una duració màxima de dotze mesos consistent en la realització de pràctiques en comerç exterior. Podran ser entitats de destinació:  
a) Delegacions de l'IVACE en l'exterior.  
b) Empreses de la Comunitat Valenciana que compten amb filials i/o sucursals en l'estranger.  
c) Organismes de promoció de la internacionalització (institucions oficials, organismes multilaterals, bancs multilaterals de desenvolupament, cambres de comerç, oficines econòmiques i comercials d'Espanya en l'exterior, agències de promoció regional, agències de desenvolupament europeu, Fundació Comunitat Valenciana Regió Europea, i entitats europees entre altres).  
d) Empreses adjudicatàries de l'IVACE per a la prestació del servei d'assessorament internacional a les empreses de la Comunitat Valenciana que així ho sol·liciten.  
e) Oficina de l'IVACE a València.  
2. El programa formatiu s'executarà amb l'objectiu final de capacitar les persones beneficiàries de les beques en matèria d'internacionalització de les empreses. Un/a tutor/a designat/ada per l'entitat de destinació realitzarà el seguiment i avaluació i se'n responsabilitzarà de la formació.  
3. Simultàniament a la formació pràctica en qualsevol de les destinacions adjudicades, es desenvoluparà una formació teòrica consistent en la realització de dos cursos:  
- Un curs sobre màrqueting digital orientat a la internacionalització, de 80 hores de duració, que serà impartit i tutoritzat per un centre formatiu, l'objectiu del qual serà proporcionar la formació necessària per a entendre el procés de digitalització de l'economia (Digital Business), si bé no serà necessari per als qui acrediten haver realitzat i superat amb èxit un curs de més de 80 hores en la mateixa temàtica.  
- A la finalització del curs anterior s'iniciarà el Curs Superior d'Internacionalització de l'Empresa, l'objectiu del qual serà proporcionar a la persona beneficiària de la beca una visió global de l'activitat empresarial internacional i de l'entorn institucional involucrat en la promoció exterior i internacionalització de les empreses de la Comunitat Valenciana. Durant la realització del curs es prestarà formació, almenys, en les matèries següents:  
- Entorn internacional  
- Mercat únic europeu  
- Institucions europees  
- Màrqueting internacional  
- Finances internacionals  
- Logística  
- Dret internacional  
- Sensibilització ambiental  
- Igualtat d'oportunitats  
No hauran de fer aquest curs els qui acrediten haver realitzat i superat amb èxit un màster o curs de més de 220 hores en gestió de comerç internacional o en internacionalització empresarial, o almenys haver superat la part teòrica d'aquests.  
La no superació d'ambdós cursos podrà suposar el reintegrament total o parcial de la dotació econòmica percebuda, i també la no obtenció del certificat d'aprofitament de la beca.  
  
Article 3. Marc normatiu  
1. A més del que disposen les bases reguladores aprovades per l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball i les disposicions que s'hi esmenten, s'aplicarà:  
a) El Reglament (UE) número 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) número 1083/2006 del Consell (d'ara en avant, el Reglament (UE) núm. 1303/2013).  
b) El Reglament (UE) número 1304/2013 del Parlament Europeu i del Consell de 17 de desembre de 2013 relatiu al Fons Social Europeu i pel qual es deroga el Reglament (CE) número 1081/2006 del Consell (d'ara en avant, el Reglament (UE) núm. 1304/2013).  
c) L'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020. (BOE 307, 21 de desembre de 2016 pàgina 89652.)  
2. Així mateix seran aplicables els criteris establits per la Llei 18/2014, de 15 d'octubre, relatius al Sistema Nacional de Garantia Juvenil.  
3. De conformitat amb les disposicions de la Comunicació de la Comissió relativa al concepte d'ajuda d'estatal d'acord amb el que disposa l'article 107, apartat 1, del TFUE, les ajudes previstes en la present convocatòria no estaran subjectes a l'obligació de notificació a la Comissió Europea per no reunir els requisits de l'article 107.1 del Tractat de Funcionament de la Unió Europea, concretament per no suposar un avantatge per a una empresa ni falsejar la competència o afectar els intercanvis comercials entre estats membres.  
  
Article 4. Duració del programa de beques  
Sempre que existisca crèdit adequat i suficient en els exercicis 2018 i 2019, la beca tindrà una duració màxima de dotze mesos, amb l'acceptació prèvia per mitjà del document corresponent.  
  
  
Article 5. Dotació econòmica de la beca. Pressupost de la convocatòria  
1. Dotació dinerària: per als fins formatius descrits en els articles precedents, cada beca comptarà amb una dotació dinerària fixa per import de dotze mil vint euros (12.020,00 ?) bruts anuals, a la qual s'aplicaran les corresponents retencions fiscals i de Seguretat Social d'acord amb la normativa vigent.  
Quan tot o part de la beca haja de desenvolupar-se a l'estranger, a més de la dotació dinerària fixa indicada en el paràgraf anterior, s'abonarà una dotació dinerària variable en funció de la destinació, que queda establida en l'annex I a aquesta resolució, i també una dotació en concepte de ?borsa d'incorporació i tornada- els imports màxims de la qual es fixen en l'annex II d'aquesta resolució.  
Tant la dotació dinerària fixa com la variable seran percebudes en funció del temps i lloc de gaudi efectiu de la beca.  
2. A més, l'IVACE es farà càrrec de les despeses següents inherents a la beca, que tindran la consideració de retribució en espècie:  
a) Assegurança d'accident i malaltia per a les persones destinades en l'exterior, que serà contractada directament per l'IVACE.  
b) Altres despeses abonades per la persona beneficiària de la beca i que li seran reemborsades posteriorment per l'IVACE després de presentar la justificació corresponent:  
- Despeses de desplaçament en destinació, o altres degudament motivades, ocasionades pel desenvolupament mateix de la beca en els organismes de promoció de la internacionalització a què fa referència l'article 2.1.c i autoritzades prèviament per IVACE.  
- Costos de taxes del visat per a la permanència en la destinació assignada. En el cas que el visat no siga concedit pel període màxim de la beca, l'entitat de destinació en què s'estiga desenvolupant aquesta se'n farà càrrec de la renovació i també de les despeses inherents a aquestes fins a la finalització de la beca.  
c) Costos de les vacunes necessàries per a la permanència en destinació, si és el cas.  
3. Quan les necessitats del lloc de destinació així ho requerisquen es firmarà entre la persona beneficiària de la beca i l'IVACE un contracte de comodat per a l'ús d'un ordenador portàtil propietat de l'IVACE.  
4. El finançament de la present convocatòria estarà condicionada a l'existència de pressupost adequat i suficient en l'exercici 2018 amb càrrec a la línia pressupostària S8029000 de l'IVACE per a l'exercici 2018 per un import estimat de 1.440.000 - amb càrrec al capítol VII i de 110.000 - amb càrrec al capítol II. La dita línia està cofinançada al 91,89 % en el marc de la Iniciativa d'Ocupació Juvenil a través del Fons Social Europeu.  
Als efectes de la justificació econòmica per l'IVACE davant del Fons Social Europeu, el mètode per a determinar els costos subvencionables de les operacions en la part corresponent a les dotacions dineràries de la beca previstes en l'article 5.1 d'aquesta resolució serà algun dels recollits en l'article 67.1 del Reglament (UE) número 1303/2013. Aquest mètode combinarà un percentatge de costos reals amb un barem estàndard de costos unitaris i serà aprovat per l'organisme competent.  
  
  
Article 6. Liquidació i pagament  
1. L'IVACE abonarà la dotació dinerària fixa de manera fraccionada mensualment en un màxim de dotze mensualitats. L'última mensualitat es farà efectiva després de l'entrega per la persona beneficiària de la beca dels informes trimestrals i la memòria final, amb l'aprovació prèvia per IVACE.  
L'import en concepte de ?borsa d'incorporació i tornada viatge- i la dotació dinerària variable es faran efectives després de l'acceptació i l'efectiva incorporació de la persona beneficiària a la destinació.  
La resta de despeses recollides en l'apartat 2.b de l'article 5 seran abonades després de la presentació de la corresponent justificació seguint les instruccions que li seran degudament comunicades.  
2. Per a les persones desplaçades a l'estranger està prevista la possibilitat d'avançar fins a un màxim del vint-i-cinc per cent (25 %) de l'import total corresponent a la dotació dinerària variable sense presentació prèvia d'aval, sempre que les respectives lleis de pressupostos de la Generalitat per a 2018 i 2019 exoneren de la presentació d'aquest de conformitat amb el que preveu l'article 171 de la Llei 1/2015.  
  
  
Article 7. Nombre de places i procediment de concessió  
El nombre de beques que es convoquen a través de la present resolució és de setanta (70), i l'adjudicació es tramitarà en règim de concurrència competitiva d'acord amb el que disposa la present resolució i les bases que les regulen aprovades per l'Ordre de 16/2016, de 12 de setembre.  
  
Article 8. Requisits a complir per les persones aspirants a les beques  
  
Podran ser aspirants a les Beques IVACE Exterior 2018 les persones físiques que reunisquen els requisits següents:  
a) Ser nacional d'un estat membre de la Unió Europea i resident a la Comunitat Valenciana des d'almenys dotze mesos abans de la data de publicació de l'extracte de la convocatòria en el DOGV.  
b) Estar inscrites en el Fitxer del Sistema Nacional de Garantia Juvenil del Ministeri d'Ocupació i Seguretat Social http://www.empleo.gob.es/es/garantiajuvenil/home.html, en el moment de presentació de la sol·licitud de la beca i en el moment de l'adjudicació.  
  
c) Tindre menys de 30 anys el dia 12 de gener de 2018, data en què finalitza el termini de presentació de sol·licituds.  
d) Estar en possessió d'una titulació universitària de grau superior. En el supòsit de titulació obtinguda en qualsevol país diferent d'Espanya, aquesta titulació haurà d'anar acompanyada amb l'homologació pel Ministeri d'Educació espanyol (o per alguna universitat pública espanyola) corresponent al nivell exigit en la present convocatòria; o bé estar en possessió d'un títol de grau, amb una acreditació mínima de 4 anys d'estudis universitaris.  
e) Domini parlat i escrit de l'idioma anglés, així com del d'alguna de les llengües oficials de la Comunitat Valenciana en el cas d'aquells aspirants que no posseïsquen la nacionalitat espanyola; els dits requisits s'acreditaran a través de la realització de proves ?i entrevista en el cas de les llengües oficials de la Comunitat Valenciana- dutes a terme en el procés de selecció.  
f) No haver gaudit o percebut cap prestació en concepte de beca dirigida a l'especialització en temes relacionats amb la internacionalització de l'empresa, concedida per administracions públiques, cambres de comerç, o altres organismes de promoció comercial, amb independència de la procedència del seu finançament.  
g) No estar afectades per cap limitació incompatible amb el desenvolupament funcional o geogràfic de la beca.  
h) No tindre antecedents penals o estar incurs en cap causa penal que impedisca el desenvolupament funcional o geogràfic de la beca.  
i) Trobar-se al corrent en les seues obligacions fiscals i amb la Seguretat Social  
j) No incórrer en cap de les causes de prohibició per a ser beneficiària previstes en l'article 13.2 de la Llei 38/2003, de 17 de novembre, general de subvencions.  
  
Article 9. Formalització de sol·licituds.   
1. Les persones sol·licitants hauran de presentar la documentació següent:  
a) Imprés de sol·licitud degudament omplit, disponible en la pàgina web de l'IVACE: http://www.ivace.es a partir de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
b) Fotocòpia del DNI en vigor en el cas que en l'imprés de sol·licitud no s'haja autoritzat l'IVACE perquè l'obtinga per mitjans telemàtics; en tot cas, les persones nacionals d'un altre estat membre de la Unió Europea presentaran la documentació equivalent.  
  
c) Document imprés emés pel Ministeri d'Ocupació i Seguretat Social que acredite estar inscrit en el fitxer del Sistema Nacional de Garantia Juvenil en data la sol·licitud de la beca o, si és el cas, del termini d'esmena.  
d) Certificat d'empadronament a la Comunitat Valenciana on s'especifique la data d'alta en la localitat corresponent des d'almenys dotze mesos abans de la data de publicació de l'extracte d'aquesta convocatòria en el DOGV.  
e) Fotocòpia que acredite l'obtenció de titulació universitària de grau superior a què es refereix l'apartat d de l'article 8 de la present resolució o, a falta d'això, fotocòpia del resguard de la sol·licitud d'aquest.  
f) Fotocòpia de l'expedient acadèmic en què figuren les qualificacions obtingudes, data d'obtenció i nombre de convocatòries.  
  
g) Curriculum vitae de la persona sol·licitant.  
h) Certificat de no tindre antecedents penals o estar incurs en cap causa penal que impedisca el desenvolupament funcional o geogràfic de la beca emés pel Ministeri de Justícia.  
i) Qualsevol altra documentació que acredite els mèrits de la persona interessada: en el cas de l'experiència professional haurà d'aportar certificat de vida laboral o els contractes en què es detalle el lloc; en el cas dels cursos de formació, aportarà fotocòpia de títols o diplomes en què s'acredite el nombre d'hores de què consten aquests; en cas de col·laboració amb ONG o amb altres entitats de caràcter social s'aportarà la documentació acreditativa.  
Tota la documentació presentada haurà d'estar redactada en castellà o valencià.  
2. Termini i lloc de presentació.  
El termini de presentació de sol·licituds començarà a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana, i finalitzarà el 12 de gener de 2018.  
L'imprés de sol·licitud i la documentació complementària abans indicada haurà de presentar-se de forma presencial en el registre de l'IVACE siti en la ciutat administrativa 9 d'Octubre, Torre 2, C/ de la Democràcia,77 (abans Castán Tobeñas) (accés pel C/ 9 d'Octubre) 46573 València, o bé per qualsevol de les formes previstes en l'article 16 de la Llei 39/2015, d'1 d'octubre, del Procediment Administratiu Comú de les Administracions Públiques. Públiques. Si s'optara per mitjà de l'enviament per correu, haurà d'acreditar amb el resguard corresponent la data d'imposició de l'enviament i comunicar en el mateix dia a l'Àrea de Promoció Internacional de l'IVACE la remissió de la sol·licitud a través del correu electrònic obotecdvoyfapehwhs.fwbjx@hrr.ta.  
3. Esmena.  
Si la sol·licitud aportada és incompleta o presenta errors esmenables es requerirà la persona interessada perquè en el termini de 10 dies hàbils esmene la falta o adjunte els documents preceptius, amb advertència que si no ho fa se'l tindrà per desistit de la seua sol·licitud. Transcorregut eixe termini, després de l'avaluació i admissió de les sol·licituds, es publicarà la llista de les persones admeses i convocades a realitzar les proves de selecció corresponents. Aquesta llista estarà disponible en la pàgina web de l'IVACE: http://www.ivace.es  
4. Exclusió de sol·licituds.  
Seran excloses del procés d'avaluació:  
a) Les sol·licituds que no reunisquen els requisits assenyalats en aquesta resolució i les que no continguen tota la documentació sol·licitada, amb requeriment previ.  
b) Les sol·licituds presentades fora del termini fixat.  
c) Les sol·licituds dels qui s'hagen beneficiat d'alguna de les beques d'internacionalització convocades per l'IVACE o per l'extint IVEX, o que hi hagueren renunciat amb anterioritat a la seua finalització.  
  
d) Aquelles sol·licituds de les quals es desprenga l'existència de maniobra fraudulenta o mala fe amb l'objecte de ser beneficiari d'una de les beques previstes en aquesta convocatòria.  
5. Tractament de dades personals  
Les dades personals de les sol·licituds recollides en el transcurs del procediment seran incloses en un fitxer automatitzat, en els termes i condicions exigibles per la normativa aplicable en matèria de protecció de dades de caràcter personal. El fitxer es denomina «beques i pràctiques» i està inscrit en l'Agència Espanyola de Protecció de Dades (AEPD) amb el número 3896004069. Les persones sol·licitants podran exercitar els seus drets d'accés, rectificació i cancel·lació en l'adreça de correu postal de l'IVACE: IVACE, ciutat administrativa 9 d'Octubre, Torre 2, C/ de la Democràcia,77, 46893 València.  
  
Article 10. Selecció d'aspirants a la beca  
1. Les beques es concediran sota el règim de concurrència competitiva, per mitjà d'una comparació de les sol·licituds presentades a les quals s'aplicaran per la Comissió d'Avaluació prevista en l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball els criteris de valoració fixats i s'establirà una prelació segons la puntuació obtinguda.  
  
La selecció dels aspirants es realitzarà respectant les polítiques horitzontals en matèria d'igualtat d'oportunitats i atesos els principis de publicitat suficient i valoració equitativa dels aspirants.  
  
Els qui hagen superat les proves d'anglés oral i escrit seran convocats a través de la pàgina web d'IVACE http://www.ivace.es, a la realització d'un test aptitudinal i a una entrevista personal que es durà a terme en l'IVACE.  
La relació d'aspirants que hagen superat les proves eliminatòries es publicarà en la pàgina web de l'IVACE i seran convocats a la prova següent. En cas d'empat en la valoració obtinguda per dos o més aspirants, tindrà preferència per ser major el risc d'exclusió la persona de més edat, sempre que entre ambdós hi haja una diferència de 12 o més mesos en la data de naixement. En cas de persistir l'empat, tindrà preferència la que en l'últim any haja romàs més temps inscrita en el Servei Valencià d'Ocupació i Formació (SERVEF), circumstància que haurà d'acreditar-se amb el certificat de períodes d'inscripció emés pel dit organisme.  
  
Article 11. Resolució i notificació  
1. L'adjudicació de les beques i la constitució, si és el cas, de la borsa de suplents, i també la denegació de la seua concessió, serà facultat de la persona que ocupe la presidència de l'IVACE a la vista de l'expedient i a proposta de la Comissió d'Avaluació. L'IVACE es reserva el dret a deixar vacant l'adjudicació totalment o parcialment quan el perfil de les persones participants no superen el procés de selecció.  
2. El termini màxim per a resoldre i notificar la resolució serà de sis mesos a comptar de la publicació de l'extracte de convocatòria en el Diari Oficial de la Generalitat Valenciana. Transcorregut el termini sense que s'haja dictat una resolució expressa, s'entendran desestimades les sol·licituds per silenci administratiu, tot això sense perjuí de l'obligació de resoldre expressament que incumbeix a l'Administració.  
La resolució motivada del procediment es notificarà a les persones interessades per mitjà de la seua publicació en la pàgina web de l'IVACE: http://www.ivace.es. Així mateix, les beques concedides es publicaran en la Base de Dades Nacionals de Subvencions en compliment del que estableix la Llei 38/2003, de 17 de novembre, general de subvencions, amb expressió de la convocatòria, del programa i crèdit pressupostari a què s'imputen, beneficiari, quantitat concedida i objectiu o finalitat de la subvenció.  
3. La resolució de concessió i/o denegació posarà fi a la via administrativa i contra ella podrà interposar-se un recurs potestatiu de reposició en el termini d'un mes comptat des de l'endemà de la recepció de la seua notificació, o recurs contenciós administratiu en el termini de dos mesos davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, reguladora de la jurisdicció contenciosa administrativa. Es delega en la direcció adjunta de l'IVACE (Direcció General d'Internacionalització) la resolució dels recursos de reposició.  
  
  
Article 12. Assignació de destinacions i acceptació  
1. Quan la destinació assignada siga una empresa, la resolució tan sols indicarà aquesta menció genèrica i en quedarà pendent la concreció a resultes del procés d'entrevistes mantingudes entre les entitats o empreses adherides i les persones beneficiàries de la beca, les dades de contacte de les quals hauran sigut facilitades per l'IVACE; en qualsevol altre cas la mateixa resolució de concessió incorporarà la destinació concreta assignada.  
2. En tot cas, caldrà que la persona beneficiària subscriga en el termini indicat el document d'acceptació de la beca, que li serà facilitat per l'IVACE una vegada firmada la resolució de concessió, i on s'especificaran les seues obligacions; en els casos de destinació en empresa o entitat privada, subscriurà a més del mencionat document, i després de la finalització del procés d'entrevistes mantingudes amb les distintes empreses, un annex on accepta la destinació definitiva.  
  
Article 13. Incompliment i incidències  
1. Davant de l'incompliment per la persona beneficiària de la beca dels termes establits en la present convocatòria o de l'article 8 de l'Ordre 16/2016, de 12 de setembre, o amb un informe previ desfavorable motivat del tutor/a assignat/ada en destinació a la persona beneficiària i també del personal responsable de la formació teòrica, l'IVACE, amb audiència prèvia de la persona beneficiària podrà deixar sense efecte l'adjudicació de la beca, i sol·licitar el reintegrament total o parcial de les quantitats abonades i/o anticipades, així com de qualsevol altra despesa satisfeta per l'IVACE i inherent a la beca, a més dels interessos que legalment s'escaiguen.  
2. En cas de renúncia a la beca, la persona beneficiària ho haurà de notificar per escrit a l'IVACE amb quinze dies d'antelació. En la comunicació exposarà detalladament les raons de la renúncia i presentarà un informe relatiu al període del programa formatiu desenvolupat fins a la data. L'IVACE determinarà en funció de la part del programa formatiu desenvolupat si s'escauen reintegraments parcials o totals de les quantitats abonades i/o anticipades, i també de qualsevol altra retribució no dinerària satisfeta per l'IVACE i inherent a la beca.  
3. En el cas que concórrega alguna causa de malaltia o qualsevol altra d'índole personal que supose la suspensió del desenvolupament de la beca, la Comissió d'Avaluació decidirà, després d'examinar totes les circumstàncies, la continuació o no del gaudi de la beca.  
4. Les persones beneficiàries es comprometran a facilitar informació sobre la seua situació laboral als sis mesos de la finalització de la beca.  
  
  
Article 14. Fiscalitat i Seguretat Social  
Serà aplicable el RD 1493/2011 pel qual es regulen els termes i les condicions d'inclusió de les persones beneficiàries en el Règim General de la Seguretat Social. En tot allò que no es detalle en el reial decret mencionat es regirà pel que s'establisca en la Llei general de la Seguretat Social.  
Respecte a la fiscalitat de la beca serà aplicable la Llei 35/2006, de 28 de novembre, de l'Impost sobre la Renda de les Persones Físiques.  
  
  
Article 15. Convocatòria d'empreses i entitats de destinació  
1. Podran participar com a entitats de destinació les empreses i entitats de la tipologia prevista en l'article 2.1 d'aquesta resolució que reunisquen els requisits següents:  
a) Comptar amb mitjans humans i materials necessaris per al desenvolupament adequat de la beca.  
b) En el cas de comptar amb filial als Estats Units i oferir-la com a entitat de destinació, haurà de complir els requisits següents als efectes de poder obtindre el visat a favor de la persona beneficiària destinada en aquesta:  
- Comptar amb el document Worker's Compensation Insurance Policy als Estats Units o amb documentació oficial que l'exonere d'aquest.  
- Comptar amb personal propi suficient en la filial per a tutoritzar la persona beneficiària (almenys 2 empleats en règim laboral a temps complet).  
- Disposar d'espai físic concret i específicament assignat a la persona beneficiària.  
- Comptar amb una pagina web en anglés amb números de telèfon i adreça als Estats Units.  
- Estar en funcionament almenys 12 mesos als Estats Units.  
c) Estar al corrent amb l'IVACE en el pagament dels serveis i accions organitzades per aquest Institut.  
d) Trobar-se al corrent en les seues obligacions fiscals i amb la Seguretat Social  
e) No incórrer en cap de les causes d'impossibilitat previstes en l'article 13 de la Llei 38/2003, de 17 de novembre, general de subvencions, la qual cosa acreditaran per mitjà de declaració responsable.  
2. Les empreses i entitats interessades hauran de presentar el seu model de sol·licitud disponible en la plataforma informàtica habilitada a aquest efecte en la pàgina web d'IVACE: http://www.ivace.es, a més del pla formatiu a desenvolupar.  
3. Vistes les sol·licituds i plans formatius presentats, l'Àrea de Promoció Internacional verificarà, d'una banda, el compliment dels requisits establits i en requerirà l'esmena quan procedisca i, d'altra, valorarà els continguts del pla formatiu elaborat i presentat, la trajectòria i grau d'internacionalització de l'empresa, els seus compromisos amb les polítiques d'igualtat i d'inserció laboral de persones amb risc d'exclusió social, el perfil del tutor, i també el procediment de tutorització.  
  
4. Cada empresa només podrà sol·licitar la incorporació d'un/a becari/ària.  
5. La participació en aquest programa de beques no garanteix l'efectiva incorporació de la persona beneficiària de la beca a les empreses si no hi ha el corresponent acord entre les parts.  
6. Emés l'informe de l'Àrea de Promoció Internacional, la persona titular de la direcció adjunta de l'IVACE (Direcció General d'Internacionalització) dictarà una resolució per la qual s'aprova o desestima l'adhesió de les distintes empreses a aquest programa en la seua condició d'entitats de destinació.  
7. Les empreses i entitats que hagen resultat seleccionades podran accedir a la informació de les persones que hagen resultat adjudicatàries de les beques i que hagen de desenvolupar aquestes en empreses a fi d'iniciar el procés d'entrevistes i posterior selecció. El manual sobre el procés d'entrevistes i selecció de becaris o becàries es trobarà publicat en la web de l'IVACE: http://www.ivace.es.  
  
8. Amb l'empresa o entitat amb què després del procés d'entrevistes la persona beneficiària desenvoluparà la beca, es firmarà el corresponent acord de col·laboració entre aquella i l'IVACE. El model de conveni es trobarà disponible en la web de l'IVACE: http://www.ivace.es.  
  
9. L'empresa o entitat de destinació designarà un tutor/a permanent per a la supervisió de la formació i el compliment dels objectius de la beca que facilite la seua adaptació en l'empresa. l'IVACE junt amb el tutor/a designat/a per l'empresa o entitat vetlarà per l'adequat desenvolupament del programa formatiu.  
10. En el supòsit d'existir alguna incidència en la tramitació de la documentació necessària per al desplaçament i incorporació al país de destinació, les persones beneficiàries de les beques podran començar la seua labor formativa en la seu de l'entitat de destinació a la Comunitat Valenciana fins a la seua efectiva incorporació a la destinació exterior inicialment ?o amb posterioritat- assignada. En el cas de persistir la problemàtica en la tramitació de la documentació que retarde de forma prolongada o faça impossible la incorporació al país de destinació, IVACE podrà concloure que el desenvolupament de la beca tinga lloc en la seu de l'entitat a la Comunitat Valenciana ?amb el consens previ entre aquella i el becari/ària- o bé assignar una altra entitat de destinació.  
  
  
DISPOSICIÓ FINAL  
  
Primera  
Es faculta la persona titular de la direcció adjunta de l'IVACE (Direcció General d'Internacionalització) per a dictar les resolucions necessàries per al desenvolupament, eficàcia i execució de la present convocatòria.  
  
Segona  
Aquesta resolució entrarà en vigor l'endemà de la publicació de l'extracte de la convocatòria en el Diari Oficial de la Comunitat Valenciana.  
  
València, 20 d'octubre de 2017.- El president de l'IVACE: Rafael Climent González.  
  
  
ANNEX I  
Dotació econòmica dinerària variable. Criteris i imports  
  
Les Beques IVACE Exterior 2018 preveuen períodes formatius que poden desenvolupar-se tant a la Comunitat Valenciana com en l'exterior. Addicionalment a la quantitat de 12.020,00 - anuals en concepte de dotació dinerària fixa, les persones beneficiàries de les beques podran percebre una dotació dinerària variable en funció del nivell de vida del país en què, si és el cas, desenvoluparan la beca.  
Les dotacions econòmiques dineràries variables anuals seran les següents:  
  
DESTINACIÓ DOTACIÓ DINERÀRIA VARIABLE  
Moscou 14.000 -  
Tòquio 14.000 -  
Dubai 14.000 -  
Londres 12.000 -  
Nova York 12.000 -  
Sidney 12.000 -  
Singapur 12.000 -  
Atlanta 10.000 -  
Beijing 10.000 -  
Berna 10.000 -  
Berlín 10.000 -  
Brussel·les 10.000 -  
Chicago 10.000 -  
Costa D'ivori 10.000 -  
Dakar 10.000 -  
Dusseldorf 10.000 -  
Estocolm 10.000 -  
Hèlsinki 10.000 -  
Hong Kong 10.000 -  
Johannesburg 10.000 -  
Los Ángeles 10.000 -  
Miami 10.000 -  
Milà 10.000 -  
Munic 10.000 -  
Oslo 10.000 -  
Otawa 10.000 -  
París 10.000 -  
San Francisco 10.000 -  
Sao Paulo 10.000 -  
Seül 10.000 -  
Tel Aviv 10.000 -  
Toronto 10.000 -  
Washington 10.000 -  
Dublín 9.000 -  
L'haia 9.000 -  
Manila 9.000 -  
Mumbai 9.000 -  
Ottawa 9.000 -  
Xangai 9.000 -  
Bogotà 8.000 -  
Bucarest 8.000 -  
Istanbul 8.000 -  
Lima 8.000 -  
Mèxic Df 8.000 -  
Nova Delhi 8.000 -  
Praga 8.000 -  
Roma 8.000 -  
Santiago de Xile 8.000 -  
Taipei 8.000 -  
Ho Chi Min 8.000 -  
Kuala Lumpur 7.000 -  
Montevideo 7.000 -  
Djakarta 7.000 -  
Alger 6.000 -  
Asunción 6.000 -  
Budapest 6.000 -  
Casablanca 6.000 -  
Chengdu 6.000 -  
San José de Costa Rica 6.000 -  
Guangzhou 6.000 -  
Panamà 6.000 -  
Sofia 6.000 -  
Varsòvia 6.000 -  
Vílnius 6.000 -  
  
  
  
La Comissió d'Avaluació es reserva el dret a modificar o incorporar noves destinacions i a modificar, si és el cas, les dotacions dineràries variables en funció del desenvolupament de la convocatòria de beques com a conseqüència de factors derivats de l'entorn socioeconòmic.  
  
  
  
ANNEX II  
Borsa d'incorporació a destinació i tornada  
  
Imports per a anada i tornada a destinació  
Art. 5.1  
  
L'import màxim de bitllet d'avió (anada/tornada) que l'IVACE sufragarà en concepte de ?borsa d'incorporació a destinació i tornada- a les persones becades si és el cas destinades en l'exterior, serà:  
  
ZONA GEOGRÀFICA IMPORT EN EUROS  
la Xina 790 -  
Resta d'Àsia 940 -  
UE 320 -  
Resta d'Europa 450 -  
el Magrib 350 -  
Resta d'Àfrica 1.080 -  
USA i el Canadà 940 -  
Amèrica Llatina 1.260 -  
Austràlia 1.580 -  
l'Índia 1.010 -  
el Pròxim Orient 920 -  
  
  
La Comissió d'Avaluació es reserva el dret a modificar aquests dotacions en funció del desenvolupament de la convocatòria de beques com a conseqüència de factors derivats de l'entorn socioeconòmic.